Metodické usmernenie Ministerstva financií Slovenskej republiky č. MF/9705/2016-312 zo dňa 4. februára 2016 o uplatnení článku VIII poznámok individuálnej účtovnej závierky podľa opatrenia Ministerstva financií Slovenskej republiky z 5. decembra 2007 č. MF/25755/2007-31, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto predkladania účtovnej závierky pre rozpočtové organizácie, príspevkové organizácie, štátne fondy, obce a vyššie územné celky v znení  neskorších predpisov

V záujme jednotného postupu pri vykazovaní informácií o spriaznených osobách a o ekonomických vzťahoch účtovnej jednotky a spriaznených osôb v poznámkach individuálnej účtovnej závierky rozpočtových organizácií a príspevkových organizácií, obcí a vyšších územných celkov v súlade s opatrením  Ministerstva financií Slovenskej republiky z 5. decembra 2007 č. MF/25755/2007-31, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto predkladania účtovnej závierky pre rozpočtové organizácie, príspevkové organizácie, štátne fondy, obce a vyššie územné celky v znení  neskorších predpisov vydáva Ministerstvo financií Slovenskej republiky ako materská účtovná jednotka pre konsolidovanú účtovnú závierku ústrednej správy a pre súhrnnú účtovnú  závierku verejnej správy toto metodické usmernenie.
Ako informácie o spriaznených osobách sa uvádzajú obchody a transakcie medzi účtovnou jednotkou a inými právnickými osoby, ktoré sú vo vzťahu k účtovnej jednotke dcérskou účtovnou jednotkou alebo materskou účtovnou jednotkou. Nie je potrebné uvádzať transferové vzťahy medzi poskytovateľom transferu zo štátneho rozpočtu (správca rozpočtovej kapitoly alebo Ministerstvo financií SR) na jednej strane a rozpočtovými organizáciami a príspevkovými organizáciami štátnej správy na druhej strane. Tiež nie je potrebné uvádzať transferové vzťahy medzi obcou resp. vyšším územným celkom a rozpočtovými organizáciami a príspevkovými organizácia v ich zriaďovateľskej pôsobnosti). Uvádzajú sa tu najmä transfery a iné vzťahy voči obchodným spoločnostiam v rámci konsolidovaného celku.

Dátum: 4.2.2016 	

Vypracoval: 	Ing. Ladislav Zakhar, PhD.
		tel. 02/59 58 32 22

Schválila:  	Ing. Miriam Majorová, PhD.   
		riaditeľka odboru legislatívy  a súhrnného výkazníctva štátu